


**REPUBLIKA HRVATSKA**

**DUBROVAČKO-NERETVANSKA ŽUPANIJA**

** GRAD OPUZEN**

**Jedinstveni upravni odjel**

Klasa: 112-02/21-01/02

Urbroj: 2148/03-21-1

Opuzen, 13. siječnja 2021. godine

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08, 61/11, 04/18 i 112/19 - u nastavku teksta: ZSN), v.d. pročelnica Jedinstvenog upravnog odjela Grada Opuzena raspisuje

**NATJEČAJ**

za prijam službenika u službu na neodređeno vrijeme, u Jedinstveni upravni odjel Grada Opuzena, **Odsjek za društvene djelatnosti, gospodarstvo i komunalne poslove**, na radno mjesto: **Referent - komunalni redar - 1 izvršitelj/ica,** uz probni rad u trajanju od tri mjeseca.

**Opći uvjeti:**

* punoljetnost
* hrvatsko državljanstvo
* zdravstvena sposobnost za obavljanje poslova radnog mjesta.

**Posebni uvjeti:**

* srednja stručna sprema društvene ili tehničke struke
* najmanje jedna godina radnog iskustva na odgovarajućim poslovima,
* položen državni stručni ispit (natjecati se mogu i kandidati koji nemaju položen državni stručni ispit, uz obvezu da ga polože u roku od godine dana od prijma u službu).

Za prijam službenika u službu ne smiju postojati zapreke propisane člancima 15. i 16. istog Zakona.

Natječajni postupak obuhvaća obvezno provođenje pisanog testiranja i intervjua.

Prethodnoj provjeri mogu pristupiti samo kandidati koji ispunjavaju formalne uvjete iz natječaja.

Opis poslova radnog mjesta, podaci o plaći, način obavljanja prethodne provjere znanja i sposobnosti kandidata iz općeg znanja, putem pisanog testa i intervjua te pravni i drugi izvori za pripremanje kandidata za prethodnu provjeru znanja navedeni su na internet stranici Grada Opuzena, [www.opuzen.hr](http://www.opuzen.hr.).

Na internet stranici Grada Opuzena objavit će se vrijeme održavanja prethodne provjere znanja i sposobnosti iz općeg znanja, najmanje pet dana prije održavanja provjere.

Ako kandidat ne pristupi prethodnoj provjeri znanja i sposobnosti, smatra se da je povukao prijavu na natječaj.

**Prijavi na natječaj potrebno je priložiti sljedeće:**

* životopis
* preslik domovnice
* dokaz o stručnoj spremi (preslik svjedodžbe o završetku školovanja)
* dokaz o ukupnom radnom stažu (potvrda o podacima evidentiranim u evidenciji HZMO)
* uvjerenje da se protiv natjecatelja ne vodi kazneni postupak i da nije osuđen za kaznena djela iz članka 15. stavka 1. Zakona o službenicima i namještenicima u lokalnoj i područnoj (regionalnoj) samoupravi, ne starije od 6 mjeseci od dana objave natječaja,
* vlastoručno potpisana izjava da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi,
* uvjerenje o zdravstvenoj sposobnosti dostavlja kandidat po obavijesti o izboru, a prije donošenja rješenja o prijmu,
* dokaz o položenom državnom stručnom ispitu.

Prijava ili životopis moraju biti vlastoručno potpisani. Preslike traženih priloga ne moraju biti ovjerene, a izabrani kandidati su prije donošenja Rješenja o prijamu dužni dostaviti na uvid originalne dokumente.

Kandidat koji ima pravo prednosti kod prijema u službu prema posebnom zakonu, dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima.

Uz prijavu na natječaj dužni su priložiti rješenje, odnosno potvrdu iz koje je vidljivo navedeno pravo.

Prijave na natječaj s dokazima o ispunjavanju uvjeta podnose se u roku od 8 dana od dana objave natječaja u „Narodnim novinama“, neposredno ili preporučeno poštom, s naznakom: „Za natječaj - Referent - komunalni redar u Jedinstvenom upravnom odjelu Grada Opuzena“, na adresu: Grad Opuzen, Trg kralja Tomislava 1, 20355 Opuzen.

Urednom prijavom smatra se prijava koja sadrži sve podatke i priloge navedene u javnom natječaju.

Nepravodobne i nepotpune prijave neće se razmatrati.

Kandidati će o rezultatima natječaja biti obaviješteni u zakonskom roku.

Sukladno članku 24. ZSU Grad Opuzen nakon raspisanog natječaja ne mora izvršiti izbor, ali se u tom slučaju donosi odluka o poništenju natječaja, a protiv odluke nije dopušteno podnošenje pravnih lijekova.

v.d. Pročelnica

Ivona Topić Ćerlek, dipl.oec.